U sklopu projekta „ Hidroponski uzgoj jagoda u plasteniku“ kojeg provodi Udruga poljoprivrednih proizvođača Stolisnik Livno u 2022. godini, temeljem Ugovora zaključenog između Grada Livno i Udruge poljoprivrednih proizvođača Stolisnik Livno, broj: 02-04-2284/21 od 11.10.2021.godine, kojim su osigurana donatorska sredstva od strane Grada Livno u iznosu od 87 % i vlastitog udjela korisnika u iznosu od 13 %, u cilju razvoja uzgoja jagode u plastenicima na području grada Livna, dana 18.02.2022. raspisujemo:

**JAVNI POZIV**

**za dodjelu 3 plastenika od 100 m2 sa dodatnom opremom putem**

**sufinanciranja**

**I PRAVO SUDJELOVANJA**

Pravo sudjelovanja u Projektu imaju socijalno i materijalno ugrožene osobe i mlade osobe, prednost imaju ženske osobe, sa područja grada Livna koje posjeduju vlastito poljoprivredno zemljište ili zemljište posjeduju članovi njihove uže obitelji ili imaju zemljište ustupljeno na korištenje ili uzeto u zakup u neposrednoj blizini stambenog objekta u kojem stanuju.

 **II UVJETI ZA DODJELU PLASTENIKA**

**Podnositelj zahtjeva treba ispunjavati slijedeće uvjete:**

1. Da je neuposlena osoba ili sa nižim primanjima,
2. Da je upisana (ili član njene obitelji) u Registar poljoprivrednih gospodarstava i klijenata kod nadležne službe ili će se upisati u Registar poljoprivrednih gospodarstava i klijenata prije dodjele plastenika,
3. Da ima mogućnost navodnjavanja plastenika,
4. Da će sufinancira 13% od nabavne cijene plastenika sa pratećom opremom (1000,00 KM),

Udruga poljoprivrednih proizvođača STOLISNIK Livno (u daljnjem tekstu Udruga) nositelj je aktivnosti vezanih za realizaciju Projekta.

**III KRITERIJI ZA DODJELU PLASTENIKA**

Kriteriji za bodovanje podnositelja zahtjeva:

1. pogodnost vlastitog zemljišta za plasteničku proizvodnju i mogućnost navodnjavanja

(utvrđuje Povjerenstvo za dodjelu plastenika na licu mjesta) 1-3 boda,

 -slabi uvjeti (veliki nagib, udaljenost od kuće više od 500m) 1 bod,

 -dobri uvjeti (relativno veliki nagib, udaljenost od kuće do 200m) 2 boda,

 -jako dobri uvjeti (blag nagib, blizu kuće, dobar pristup) 3 boda.

**Kandidati kod kojih se na terenu utvrdi da ne posjeduju poljoprivredno zemljište pogodno za plasteničku proizvodnju (npr. veliki nagib, veličina parcele i sl.) ili nemaju mogućnosti navodnjavanja neće se bodovati, te se njihove prijave neće uzeti u razmatranje.**

1. dodatni bodovi temeljem pripadnosti jednoj od dolje navedenih kategorija:
* podnositelj zahtjeva uposlen:
	+ primanja podnositelja do 500 KM - 1 bod
	+ primanja podnositelja do 300 KM – 2 boda
* podnositelj zahtjeva neuposlen (vrijeme provedeno na Zavodu za zapošljavanje) – od 3-6 bodova,

* od 0-3 god. 3 bod,
* od 3-6 god. 4 boda,
* od 6-10 god. 5 boda,
* više od 10 god. 6 boda,

Ukoliko kandidati pri bodovanju imaju isti broj bodova, prednost će imati osobe koje su članovi Udruge.

**IV POTREBNA DOKUMENTACIJA**

Potrebna dokumentacija za dodjelu plastenika:

1. Obrazac za prijavu na Javni poziv,

2. preslika osobne iskaznice,

3. dokaz o neuposlenosti podnositelja prijave izdan od Zavoda za zapošljavanje ili potvrda da osoba nije porezni obveznik, (ako je podnositelj neuposlen),

4. potvrda o visini primanja za podnositelja ( ako je podnositelj uposlen).

5. ovjerena izjava da će sufinancirati 13% (1000,00 KM) od nabavne cijene plastenika sa pratećom opremom ,

6. potvrda o upisu u Registar poljoprivrednih gospodarstava u nadležnoj službi ili ovjerena izjava da će se upisati u isti Registar prije dodjele plastenika.

**V PROCEDURA ODABIRA KORISNIKA**

Povjerenstvo za odabir krajnjih korisnika za dodjelu plastenika sa pratećom opremom putem sufinanciranja čine : predsjednica Udruge (ili tajnik), članovi Nadzornog odbora Udruge, stručno lice koje će Udruga angažirati za obilazak terena.

Zadatak Povjerenstva je :

* pregled prispjelih prijava, evidentiranje kandidata koji ispunjavaju uvjete iz Javnog poziva, obavljanje uviđaja na licu mjesta, sačinjavanje liste krajnjih korisnika temeljem utvrđenih kriterija za bodovanje.

Rang lista odabranih kandidata se objavljuje na Facebook stranici Udruge i u lokalnim medijima.

**NAPOMENA:**

Pod „dodatnom opremom“ koja će se dobiti uz plastenik podrazumijeva se:

* sadnice jagode (2.000 kom),
* vrećice/čašice za vertikalni uzgoj,
* sonde za navodnjavanje kap po kap,
* alkaten za navodnjavanje,
* nosivi stubovi za armaturu,
* rezervoar za vodu.

Korisnici svojim sufinanciranjem nabavljaju željeznu armaturu (mate) ili pocinčanu žicu i dodatne stubove za vertikalni uzgoj.

Javni poziv biti će objavljen na Facebook stranici Udruge Stolisnik i u lokalnim medijima.

Sve dodatne informacije mogu se dobiti na mail stolisnik.livno@gmail.com.

**PRIJAVE NA JAVNI POZIV DOSTAVITI POŠTOM *PREPORUČENO* U ZATVORENOJ KOVERTI NA ADRESU**:

Udruga poljoprivrednih proizvođača STOLISNIK Livno,

D.Rujani bb, 80101 Livno

Sa napomenom : ZA JAVNI POZIV

**Javni poziv ostaje otvoren do 04.03.2022. godine do 15 sati.**

Nepotpune i neblagovremene prijave se neće uzeti u razmatranje.

 **Predsjednica Udruge**

 Katica Đuran